Gladys Jepkosgei-Boss Shollei

Gladys Jepkosgei Boss bụ onye ndọrọ ndọrọ ọchịchị Kenya nke bụ onye osote onye isi oche nke National Assembly na onye nnọchi anya nwanyị maka Uasin Gishu County[1] Ọ bụ onye otu United Democratic Alliance.

 Oge ọ malitere 
Gladys nwetara nzere Bachelor of Laws na Mahadum Nairobi, Diploma na Law na Kenya School of Law, nzere masta na Mahadim Cape Town, na MBA na Mahadam Jomo Kenyatta nke Ọrụ Ugbo na Teknụzụ..

Ọ rụrụ ọrụ dị ka onye nkuzi na Mahadum Nairobi na dị ka osote onye isi ntuli aka nke Kenya tupu ọ bụrụ Onye isi na-edeba aha nke Ikpe nke Kenya.

A chụrụ ya n'ọkwa onyeisi ndị na-edeba aha n'akwụkwọ ikpe n'afọ 2013 n'ihi nnukwu omume ọjọọ na nrụrụ aka.[1] Ọ gbara aka na nchụpụ ya n'ụlọ ikpe, na-arụ ụka na enyeghị ya ohere ịgbachitere onwe ya [2] na ọ bụ ezie na Ụlọikpe Ụlọ Ọrụ kwadoro ikpe ahụ na mbụ, Ụlọikpe Mkpegharị kpebiri na 2014 na nchụpụ ya bụ nke iwu kwadoro.[3]. N'afọ 2017, a tọhapụrụ ya maka ebubo mpụ nke nrụrụ aka na imerụ ụlọ ọrụ.

 Ọrụ ndọrọ ndọrọ ọchịchị 
A họpụtara ya ka ọ bụrụ onye nnọchi anya nwanyị maka Uasin Gishu na Ntuli aka nke afọ 2017, na-anọchite anya Jubilee Party. Ọ bụ onye isi oche nke Kọmitii na-ahụ maka iwu ndị nnọchiteanya.

N'afọ 2018, o weputara ngbanwe iwu nke ga-eji mpaghara ọhụrụ dochie anya ọkwa ndị nnọchi anya ụmụ nwanyị na-achọ ịbawanye ọnụ ọgụgụ ụmụ nwanyị ndị omeiwu na nzukọ obodo.

Ọ kwadoro Kenya Reparations Bill 2019 nke na-achọ ịkwụ ụgwọ maka ndị mmegbu nke ikike mmadụ n'akụkọ ihe mere eme.

Na ntuli aka nke August 2022, a họpụtara ya ọzọ dị ka onye nnọchi anya nwanyị Uasin Gishu n'okpuru tiketi UDA mgbe ọ nwetasịrị votu 292,154 megide onye na-azọ ọkwa onye nweere onwe ya Kemei Dorcas Chebet, onye nwetara votu 54,742. 

 Nsonaazụ ntuli aka 

 Ndụ onwe onye 
Gladys Jepkosgei Boss lụrụ Dr Neil Richard Horn na 2023  Gladys lụrụ Sam Shollei tupu ha agba alụkwaghịm na 2021. Ọ bụ nne nke ụmụ ise.   [citation needed]

 Edemsibia 

Otú:Mmadụ ndi di ndụ